UPDATE Un băiat de aproximativ 17 ani a murit iar alți șapte tineri au fost transportați la spital, în accidentul rutier din Bistrița-Năsăud
UPDATE 21:53 Un băiat de aproximativ 17 ani a murit iar alți șapte tineri au fost transportați la spital, marți seara, într-un accident rutier în județul Bistrița-Năsăud.
„Echipajele de intervenție au găsit la locul solicitării 9 persoane dintre care 8 au fost implicate în accidentul rutier soldat, din păcate, cu decesul unui tânăr în vârstă de aproximativ 17 ani, găsit cu leziuni incompatibile cu viața”, a precizat ISU.
Celelalte persoane implicate în accidentul rutier au fost preluate de echipajele medicale, stabilizate și evacuate la UPU SMURD Bistrița, după cum urmează:
– echipajul de terapie intensivă mobilă – o victimă în vârstă de aproximativ 17 ani, cod roșu;
– un echipaj aparținând Serviciului de Ambulanță Județean Bistrița-Năsăud – o victimă de sex masculin, 17 ani, cod galben
– echipaj de prim ajutor SMURD – o victimă, sex feminin, în vârstă de 17 ani, cod galben
– autospeciala de transport victime multiple – două victime sex masculin, 17 ani, cod verde; o victimă, sex masculin, 19 ani, cod verde, respectiv o victimă, sex masculin cod galben.
A noua persoană găsită la locul accidentului a fost persoana care a acordat primul ajutor victimelor, respectiv a solicitat intervenția echipajelor de specialitate.
ISU Bistrița-Năsăud a pus la dispoziție un microbuz pentru transportul de la UPU SMURD Bistrița la locul accidentului a personalului unității medicale: 3 medici și 2 asistenți medicali.
Planul Roșu de Intervenție pentru județul Bistrița-Năsăud a fost dezactivat la ora 21.35.
știrea inițială
Planul Roşu de Intervenţie a fost activat, marţi seară, de autorităţile din judeţul Bistriţa-Năsăud, în urma unui accident rutier în care ar fi implicate 9 persoane, din care şase copii. Potrivit primelor informaţii, un adult este inconştient, transmite News.ro.
Accidentul rutier s-a produs în localitatea Petriş.
Potrivit IGSU, din primele informaţii, în accident ar fi implicate 9 persoane, dintre care 6 copii.
”Un adult este inconştient. La caz au fost direcţionate două echipaje SMURD (terapia intensivă mobilă şi un echipaj de prim ajutor), autospecială de transport victime multiple, un echipaj de descarcerare şi un echipaj de la Serviciul de Ambulanţă Judeţean Bistriţa-Năsăud. La nivelul judeţului Bistrita-Nasaud a fost activat Planul Roşu de Intervenţie”, a transmis, la rândul său, ISU Bistriţa-Năsăud.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank